CELEX: 62021TN0717
Language: bg
Date: 2021-11-08 00:00:00
Title: Дело T-717/21: Жалба, подадена на 8 ноември 2021 г. — ICA Traffic/Комисия

3.1.2022   
            
            
               BG
            
            
               Официален вестник на Европейския съюз
            
            
               C 2/51
            
         
      Жалба, подадена на 8 ноември 2021 г. — ICA Traffic/Комисия
      (Дело T-717/21)
      (2022/C 2/71)
      Език на производството: немски
      
         Страни
      
      
         Жалбоподател: ICA Traffic GmbH (Дортмунд, Германия) (представители: S. Hertwig и C. Vogt, Rechtsanwälte)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника, доколкото с достигането на обявеното максимално количество роботи за дезинфекция рамковото споразумение с Fa. UVD Robots APS за доставка на до 200 робота за дезинфекциране е изчерпило действието си,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата е изложено следното основание.
      Решението на Европейската комисия, обявено в прессъобщението от 21 септември 2021 г., да закупи още 100 робота въпреки че рамковият договор бил изчерпил действието си, нарушавало принципа на правото на Съюза на законосъобразност на действията на администрацията, който бил залегнал в първичното право в член 263, параграф 2 ДФЕС във връзка с член 264 ДФЕС.
      По дело C-23/20 (1) Съдът на ЕС постановил, че с достигането на максималното количество, залегнало в обявлението, рамковият договор е изчерпил действието си. Ето защо решението на Европейската комисия, въз основа на сключеното с Fa. UVD Robots APS рамково споразумение за доставка на до 200 робота за дезинфекциране, понастоящем да поръча още 100 робота за дезинфекциране, било в разрез с член 49 от Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (2), както и с приложение V, част В, точки 7, 8 и 10, буква а) към нея във връзка с член 33 от нея и упоменатите в член 18, параграф 1 от тази директива принципи на равно третиране и на прозрачност.
      
         (1)  Решение от 17 юни 2021 г., Simonsen & Weel, C-23/20, EU:C:2021:490.
      
         (2)  ОВ L 94, 2014 г., стр. 65.